Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: szóló 1999. évi XLII. törvény téves értelmezése miatt került sor, amikor az oktatási intézmény vezetõjének az ÁNTSZ
Paragraph Index: 621

szóló 1999. évi XLII. törvény téves értelmezése miatt került sor, amikor az oktatási intézmény vezetõjének az ÁNTSZ ellenõrzési jogosítványából levezetett adatkezelési jogát feltételezték. (104/A/2002) A céltól eltérõ adatkezelésnek minõsülne annak az oktatási közalapítványnak az európai integrációs ismereteket közvetítõ tevékenysége, amelyhez az interneten más célból közzétett hallgatói e-mail címlistát használná fel az érintettek közvetlen megkeresésére. Törvényi felhatalmazás hiányában ugyanis az érintett kifejezetten ehhez a típusú megkereséshez adott elõzetes hozzájárulására van szükség. (217/A/2002) Az egyes oktatási intézmények ugyanígy csak közvetítõ szerepet vállalhatnak a fakultatív hit- és vallásoktatás intézményi keretek között való megszervezésében, amire a Köot. 4. § (1) és (4) bekezdései alapján van lehetõség. Az érintett gyermekek adatait azonban az oktatási intézmények még úgy sem kezelhetik, hogy az egyházi személyek által továbbított kérdõíveket a megkérdezetteknek átadják, majd a kitöltötteket összegyûjtik és visszajuttatják az illetékes egyház megfelelõ képviselõjének. Ehelyett a kérdésekre önkéntesen válaszolók már közvetlenül a kiválasztott lelkészi hivatalhoz juttathatják a szükséges adataikat anélkül, hogy a tanulói közösségben nyíltan vállalniuk kellene vallási meggyõzõdésüket. (200/A/2002) A felsõoktatásban eddig általánosan követett gyakorlattal szemben egy konzultációs beadványra az adatvédelmi biztos úgy foglalt állást, hogy az egyes tantárgyak kifüggesztett érdemjegyeit olyan kódrendszer alkalmazásával célszerû közzétenni, hogy annak alapján minden érintett megismerhesse a saját értékelését anélkül, hogy õ az arra illetéktelen számára azonosíthatóvá váljon. A Köot. kifejezett rendelkezése alapján azonban a közoktatás kisebb osztályközösségeiben továbbíthatók a tanuló tudását, magatartását és szorgalmát értékelõ személyes adatok. (628/K/2002) Távközlési szolgáltatók 2002-ben jelentõsen csökkent a távközlési szolgáltatók adatkezelését sérelmezõ panaszok száma. Ebben nagy szerepe volt a hírközlésrõl szóló törvénynek is, amely pontosította a kezelhetõ személyes adatok körét. A polgárok többnyire a mobilszolgáltatók szerzõdéskötési eljárását sérelmezik, különösen a különbözõ okiratok fénymásolását. Egyre gyakrabban fordulnak a biztoshoz egyedi ügyekben a szolgáltatók is, ha a panaszos nem ért egyet a reklamáció kivizsgálását követõ döntésükkel. A Matáv Rt. is az adatvédelmi biztos irodájához fordult mert egy elõfizetõ utólagosan kifogásolta, hogy az ügyek gyorsabb rendezése (hibaelhárítás, létesítés, visszahívás) érdekében úgynevezett kapcsolattartó telefonszámot kérnek az ügyfelektõl. Ha az ügyfél vagy meghatalmazottja a rendelkezésükre bocsátja a kért számot, azt nyilvántartásukban rögzítik. Az elõfizetõ az értesítési számot bármikor módosíthatja, töröltetheti. A megadott szám hitelességét nem ellenõrzik, annak változását nem követik. Nevezett elõfizetõ 2001. június 13-án az ügyfélszolgálat munkatársával folytatott beszélgetés alkalmával kapcsolattartó telefonszámként megadta mobiltelefonszámát, késõbb azonban korábbi közlését szóban és írásban is módosította. A panaszos késõbbi állítása szerint a megadott kapcsolási szám használata csupán egyszeri megbízásra szólt és nem járult hozzá a kapcsolási szám nyilvántartásba vételéhez. 2002. február 28-án az elõfizetõ szóbeli kérésére a reklamált számot nyilvántartásukból törölték. A reklamációt követõ tájékoztatásukat az elõfizetõ nem fogadta el, ezért kérték a biztos állásfoglalását. Beadványukhoz mellékelték az elõfizetõvel folytatott beszélgetésrõl készített jegyzõkönyvet, az elõfizetõ levelének 2. oldaláról készült másolatot és a hangfelvételt tartalmazó kazettát. A biztos állásfoglalása az írásos dokumentumok és a hangfelvétel ismeretében a következõkben foglalható össze:

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes